Писмо-предложение за разкриване на изборна секция в Питсбърг, Пенсилвания

milena yalamova-dwyer

Thu 6/3/2021 1:50 PM

**To:**

Bulgarian Consulate - NewYork;

**Cc:**

Bulgarian Embassy - Washington;

﻿

﻿

﻿До: Г-жа Мая Христова, Генерален Консул на Република България в Ню Йорк, САЩ

От: Инициативния комитет за отваряне на изборна секция в Питсбърг, Пенсилвания

Уважаема г-жо Консул,

Свидетели сме отново на интерес към изборите на 11.07. 2021 от сънародниците ни, живеещи в Питсбърг и околността. Необходимите 40 заявления бяха събрани на 02.06.2021 г.

Въз основа на това, отправяме искане за отваряне на секция, обслужваща сънародниците ни в Питсбърг, Пенсилвания на адрес: 449 West 8th Avenue, West Homestead, PA 15120.

Помещението, в което предлагаме да се помещава СИК, се намира в сградата на BMNECC. То отговаря на всички законови изисквания, поставени от българския закон и местните власти. Също така разполага с голям паркинг, осигуряващ лесен и безпроблемен достъп на гласуващите до изборната секция.

Помещението се предоставя безвъзмездно от Борда на директорите на BMNECC, за целта на отваряне на изборна секция за изборите на 11.07.2021.

Бихме искали да отбележим нашия опит и дългогодишни традиции в организацията и провеждането на предишни избори, както и факта, че сме в състояние да осигурим помещение за секция безвъзмездно.

Също така бихме искали да подчертаем географската отдалеченост на българските граждани, живеещи на територията на Питсбърг и като цяло Западна Пенсилвания и части от Охайо, от автоматично отворените за настоящите избори секции на територията на САЩ и се надяваме на подкрепата на българската държава за осигуряване на удобен достъп на сънародниците ни тук до изборна секция.

Декларираме готовност за сътрудничество съгласно чл. 13 (3), чл. 22 (2), чл. 103 (2) и чл. 104 (2) на Избирателния кодекс.

Очакваме настоящото предложение за местоположение на секция в Питсбърг, Пенсилвания да бъде публикувано на страницата на посолството в САЩ, съгласно чл. 13, ал. 3 от Изборния кодекс.

С уважение,

Милена Ялъмова-Дуайър- Координатор на Инициативния комитет за отваряне на изборна секция в Питсбърг, Пенсилвания

Milena Yalamova-Dwyer